CELEX: 32018D0195
Language: hr
Date: 2018-02-08 00:00:00
Title: Provedbena odluka Komisije (EU, Euratom) 2018/195 оd 8. veljače 2018. o utvrđivanju obrazaca za izvješćivanje o prijevarama i nepravilnostima koje utječu na prava na tradicionalna vlastita sredstva i o inspekcijama koje se odnose na tradicionalna vlastita sredstva u skladu s Uredbom Vijeća (EU, Euratom) br. 608/2014

9.2.2018   
               
               
                  HR
               
               
                  Službeni list Europske unije
               
               
                  L 36/33
               
            PROVEDBENA ODLUKA KOMISIJE (EU, Euratom) 2018/195
      оd 8. veljače 2018.
      o utvrđivanju obrazaca za izvješćivanje o prijevarama i nepravilnostima koje utječu na prava na tradicionalna vlastita sredstva i o inspekcijama koje se odnose na tradicionalna vlastita sredstva u skladu s Uredbom Vijeća (EU, Euratom) br. 608/2014
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Ugovor o osnivanju Europske zajednice za atomsku energiju,
      uzimajući u obzir Uredbu Vijeća (EU, Euratom) br. 608/2014 od 26. svibnja 2014. o utvrđivanju provedbenih mjera za sustav vlastitih sredstava Europske unije (1), a posebno njezin članak 5. stavak 2. i članak 6. stavak 2.,
      nakon savjetovanja sa Savjetodavnim odborom za vlastita sredstva,
      budući da:
      
                  (1)
               
               
                  Provedbenom odlukom Komisije (EU, Euratom) 2016/2365 (2) utvrđuju se postupci za prosljeđivanje informacija država članica Komisiji u okviru sustava vlastitih sredstava.
               
            
                  (2)
               
               
                  Slučajeve prijevare i nepravilnosti treba navesti na strukturiran način, uz navođenje informacija o rizicima. Isti obrazac za prijevare i nepravilnosti već se upotrebljava za ažuriranje prethodno prijavljenih slučajeva. Stoga je Prilog II. Provedbenoj odluci (EU, Euratom) 2016/2365 zastario.
               
            
                  (3)
               
               
                  Potrebno je predvidjeti prijelazno razdoblje kako bi se državama članicama dalo vremena za prilagodbu na promjene u obrascima za izvješćivanje u skladu s člankom 5. stavkom 1. Uredbe (EU, Euratom) br. 608/2014.
               
            
                  (4)
               
               
                  Zbog jasnoće i pravne sigurnosti Provedbenu odluku (EU, Euratom) 2016/2365 trebalo bi staviti izvan snage,
               
            DONIJELA JE OVU ODLUKU:
      Članak 1.
      1.   Države članice upotrebljavaju obrazac utvrđen u Prilogu I. ovoj Odluci za sastavljanje opisâ otkrivenih slučajeva prijevare i nepravilnosti koji uključuju prava veća od 10 000 EUR, kako je utvrđeno u članku 5. stavku 1. prvom podstavku Uredbe (EU, Euratom) br. 608/2014. Taj se obrazac upotrebljava i za sastavljanje pojedinosti o statusu slučajeva prijevare i nepravilnosti o kojima je Komisija već obaviještena, a u kojima povrat, poništenje ili nemogućnost povrata nisu bili ranije naznačeni, kako je navedeno u članku 5. stavku 1. drugom podstavku Uredbe (EU, Euratom) br. 608/2014.
      2.   Države članice informacije iz stavka 1. prosljeđuju u elektroničkom obliku upotrebom aplikacije informacijske tehnologije „OWNRES”.
      Članak 2.
      Države članice upotrebljavaju obrazac utvrđen u Prilogu II. ovoj Odluci za sastavljanje izvješća o inspekcijama koje se odnose na tradicionalna vlastita sredstva iz članka 6. stavka 1. Uredbe (EU, Euratom) br. 608/2014.
      Izvješće za financijsku godinu 2017. sastavlja se upotrebom obrasca iz prvog stavka.
      Članak 3.
      Države članice upotrebljavaju obrazac iz članka 1. od 1. travnja 2018.
      Članak 4.
      Provedbena odluka (EU, Euratom) 2016/2365 stavlja se izvan snage od 1. travnja 2018.
      Članak 5.
      Ova Odluka stupa na snagu dvadesetog dana od dana objave u Službenom listu Europske unije.
      
         Sastavljeno u Bruxellesu 8. veljače 2018.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 168, 7.6.2014., str. 29.
      
      
         (2)  Provedbena odluka Komisije (EU, Euratom) 2016/2365 оd 19. prosinca 2016. o utvrđivanju obrazaca za izvješćivanje o prijevarama i nepravilnostima koje utječu na prava na tradicionalna vlastita sredstva i o inspekcijama koje se odnose na tradicionalna vlastita sredstva u skladu s Uredbom Vijeća (EU, Euratom) br. 608/2014 (SL L 350, 22.12.2016., str. 24.).
      
         PRILOG I.
         
            Obrazac za izvješćivanje o prijevarama i nepravilnostima na temelju članka 5. stavka 1. Uredbe (EU, Euratom) br. 608/2014
         
         Tekst slike
         
            1. IDENTIFIKACIJSKA OZNAKA PREDMETA
            1.1. Država članica
            1.2. Serijski broj (format CC/YYYY/NNNNNN/V)
            1.3. Godina i tromjesečje otkrivanja ili utvrđivanja (format: yyyy/q)
            1.4. Služba ili agencija koja je provela utvrđivanje ili otkrila slučaj
            1.5. Datum prosljeđivanja (format: dd/mm/yyyy)
            1.6. Status
            2. OPIS PREDMETA
            2.1. Oznaka TARIC (10 znamenki)
            2.1.1. Pretpostavljena
            2.1.2. Prijavljena
            2.1.3. Utvrđena
            2.2. Zemlja otpreme
            2.2.1. Pretpostavljena
            2.2.2. Prijavljena
            2.2.3. Utvrđena
            2.3. Zemlja podrijetla
            2.3.1. Pretpostavljena
            2.3.2. Prijavljena
            2.3.3. Utvrđena
            2.4. Količina
            2.4.1. Pretpostavljena
            2.4.2. Prijavljena
            2.4.3. Utvrđena
            2.5. Carinska vrijednost
            2.5.1. Pretpostavljena
            2.5.2. Prijavljena
            2.5.3. Utvrđena
            2.6. Carinski postupak
            2.7. Vrsta provjere koja je dovela do otkrivanja
            3. FAZA NAPLATE
            3.1. Oznaka administrativne faze
            3.2. Oznaka financijske faze
            3.3. Nemogućnost naplate zbog kaznene istrage
         
         Tekst slike
         
            4. DODATNE INFORMACIJE
            4.1. Datum utvrđivanja (format: dd/mm/yyyy)
            4.2. Referentna oznaka utvrđivanja
            4.3. Datum na računima B (format: dd/mm/yyyy)
            4.4. Referentna oznaka računa B
            4.5. Datum zadnje odluke o žalbi (format: dd/mm/yyyy)
            4.6. Iznosi tradicionalnih vlastitih sredstava
            4.6.1. Procijenjeni iznos
            4.6.2. Utvrđeni iznos
            4.6.3. Iznos ispravka
            4.6.4. Otpisani iznos
            4.6.5. Naplaćeni iznos
            4.6.6. Iznos za naplatu
            4.7. Informacije o prijevari ili nepravilnosti:
            4.7.1. Oznaka
            4.7.2. Vrsta prijevare ili nepravilnosti
            4.7.3. Sažet opis mehanizma prijevare
            4.8. Predmet već prijavljen u okviru dogovora o uzajamnoj pomoći (Uredba Vijeća (EZ) br. 515/97 (1))
            4.8.1. Referentna oznaka uzajamne pomoći (format: yyyy/nnnn)
            4.8.2. Broj predmeta OLAF-a (format: LL/yyyy/nnnn) (2)
            4.8.3. Referentna oznaka zajedničke carinske operacije (JCO)
            4.9. Referentna oznaka zajedničkih prioritetnih kontrolnih područja (CPCA)
            4.10. Referentna oznaka obrasca za informiranje o rizicima (RIF)
            4.11. Referentna oznaka sustava upravljanja i informiranja o otpisima (WOMIS) (ako je primjenjivo) (format: cc/yyyy/nnnn)
            4.12. Poduzete ili predviđene mjere s ciljem sprečavanja ponovne pojave
            4.13. Uključene države članice
            4.14. Druge informacije
            (1) Uredba Vijeća (EZ) br. 515/97 od 13. ožujka 1997. o uzajamnoj pomoći upravnih tijela država članica i o suradnji potonjih s Komisijom radi osiguravanja pravilne primjene propisa o carinskim i poljoprivrednim pitanjima (SL L 82, 22.3.1997., str. 1.).
            (2) Ako je predmet povezan s financijskom preporukom OLAF-a, treba i nju navesti.
         
      
      
         PRILOG II.
         
            GODIŠNJE IZVJEŠĆE IZ ČLANKA 6. STAVKA 1. UREDBE (EU, Euratom) br. 608/2014
         
         Tekst slike
         
            20…
            Država članica:
            1. Inspekcije država članica
            Inspekcijske aktivnosti
            Podaci
            1. Prihvaćene carinske deklaracije (predmetni carinski aranžmani ili carinska uporaba)
            1.1. Ukupni broj uvoznih deklaracija (razina deklaracije) u okviru redovitih postupaka
            1.2. Ukupni broj uvoznih deklaracija (razina stavke) u okviru redovitih postupaka
            1.3. Ukupni broj uvoznih deklaracija (razina stavke) u okviru pojednostavnjenih postupaka
            2. Naknadne inspekcije:
            2.1. Ukupni broj carinskih deklaracija (razina stavke) kontroliranih nakon puštanja robe (ponovni pregled carinskih deklaracija)
            2.2. Ukupni broj drugih naknadnih kontrola
            2.3. Ukupni broj naknadnih revizija
            3. Osoblje u carinskim službama
            3.1. Ukupni broj osoblja u carinskim službama (1)
            3.2. Ukupni broj osoblja kod drugih naknadnih kontrola
            3.3. Ukupni broj osoblja kod naknadnih revizija
            (1) Ukupni broj carinskog osoblja (izraženo kao broj osoba godišnje u ekvivalentima punog radnog vremena).
            2. Načelna pitanja
            Popis najvažnijih točaka za utvrđivanje, knjiženje na račune i stavljanje na raspolaganje prava na koje se naišlo u primjeni Uredbe (EU, Euratom) br. 608/2014 i Uredbe Vijeća (EU, Euratom) br. 609/2014 (1) te Uredbe Vijeća (EZ, Euratom) br. 1150/2000 (2), uključujući one navedene u spornim pitanjima.
            (ako je potrebno, nastavite u prilogu uz upućivanje na ovu stavku).
            (1) Uredba Vijeća (EU, Euratom) br. 609/2014 od 26. svibnja 2014. o metodama i postupku za stavljanje na raspolaganje tradicionalnih vlastitih sredstava i vlastitih sredstava koja se temelje na PDV-u i BND-u te o mjerama za zadovoljavanje potreba za gotovinom (SL L 168, 7.6.2014., str. 39.).
            (2) Uredba Vijeća (EZ, Euratom) br. 1150/2000 od 22. svibnja 2000. o provedbi Odluke 2007/436/EZ, Euratom o sustavu vlastitih sredstava Europskih zajednica (SL L 130, 31.5.2000., str. 1.).